**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

19. apríla 2013

**Správa**

**o výsledku kontroly plnenia uznesení Zastupiteľstva Bratislavského Samosprávneho kraja za rok 2012**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Materiál predkladá: Materiál obsahuje:

Ing. Štefan Marušák 1. Návrh uznesenia

hlavný kontrolór BSK 2. Dôvodová správa

3. Príloha

4. Stanoviská komisií

Zodpovedný:

Ing. Bystrík Hollý

riaditeľ ÚHK

Spracovateľ:

Mgr. Jozef Ďurčo

kontrolór BSK

Bratislava

apríl 2013

N Á V R H U Z N E S E N I A

UZNESENIE č. .../2013

zo dňa 19. 04. 2013

Zastupiteľstvo Bratislavského samosprávneho kraja po prerokovaní materiálu

**b e r i e n a  v e d o m i e**

Správa o výsledku kontroly plnenia uznesení Zastupiteľstva Bratislavského samosprávneho kraja za rok 2012.

**Správa o výsledku kontroly plnenia uznesení Zastupiteľstva Bratislavského samosprávneho kraja za rok 2012**

Na základe poverenia hlavného kontrolóra BSK č. 5/2013 z 8. 1. 2013 vykonali zamestnanci Útvaru HK v čase od 8. 1. 2013 do 18. 2. 2013 kontrolu plnenia úloh, ktoré vyplynuli z uznesení Zastupiteľstva Bratislavského samosprávneho kraja (ďalej len „Z BSK“), za obdobie od 1. 1. 2012 do 31. 12. 2012, na Úrade Bratislavského samosprávneho kraja, Sabinovská 16, 820 05 Bratislava (ďalej len „Ú BSK“).

Cieľom kontroly bolo zistiť plnenie úloh z uznesení Z BSK a v prípade zistenia nedostatkov zabezpečiť prijatie opatrení na ich odstránenie.

**Úvod**

V zmysle § 19c ods. 1 zákona č. 302/2001 Z. z. o samospráve vyšších územných celkov v znení neskorších predpisov vykonáva hlavný kontrolór (ďalej len „HK“) v rámci kontrolnej činnosti aj kontrolu plnenia uznesení zastupiteľstva a podľa § 8 ods. 7 písm. e) VZN č. 3/2012 o kontrole v Bratislavskom samosprávnom kraji vypracúva a predkladá Z BSK raz ročne správu o plnení uznesení zastupiteľstva.

Centrálna evidencia plnenia uznesení za rok 2012 je vedená v kancelárii predsedu BSK. Na kontrolu boli predložené všetky uznesenia Z BSK za rok 2012 a ich plnenie. Kancelária predsedu pravidelne predkladá na každé rokovanie Z BSK aktuálnu informáciu o plnení jednotlivých uznesení Z BSK.

Predmetná kontrola bola vykonaná v súčinnosti s príslušnými odbormi a zodpovednými zamestnancami Ú BSK, ktorí predložili podklady k realizácii jednotlivých uznesení Z BSK.

Zastupiteľstvo BSK prijalo na siedmich riadnych zasadnutiach 125 uznesení. Kontrolná skupina overila plnenie všetkých uznesení v roku 2012 a rozdelila ich na dve časti:

1. **Uznesenia, ktorých plnenie bolo priamo schválené na zasadnutiach Z BSK (spolu 69), a to uznesenia č.:** 1, 11, 12, 14, 15, 17, 18, 19, 23, 24, 26, 27, 29, 31, 32, 34, 35, 36, 41, 42, 43, 46, 50, 51, 52, 53, 54, 56, 58, 60, 61, 62, 63, 65, 66, 67, 68, 76, 77, 78, 79, 80, 81, 82, 83, 84, 85, 87, 89, 91, 93, 94, 95, 96, 98, 101, 102, 108, 109, 110, 111, 112, 116, 117, 119, 120, 121, 123, 125.
2. **Uznesenia, z ktorých vyplynuli úlohy pre predsedu BSK, pre podpredsedu, pre poslanca BSK riaditeľa Ú BSK a HK BSK: spolu 56 uznesení a 76 úloh.**

Ide o uznesenia č.: 2, 3, 4, 5, 6, 7, 8, 9, 10, 13, 16, 20, 21, 22, 25, 28, 30, 33, 37, 38, 39, 40, 44, 45, 47, 48, 49, 55, 57, 59, 64, 69, 70, 71, 72, 73, 74, 75, 86, 88, 90, 92, 97, 99, 100, 103, 104, 105, 106, 107, 113, 114, 115, 118, 122, 124. Z týchto uznesení v troch prípadoch Z BSK žiadalo predsedu BSK o riešenie úlohy, v 1 prípade bola úloha uložená podpredsedovi BSK, v 1 prípade bola uložená úloha poslancovi BSK, v 2 prípadoch boli úlohy uložené hlavnému kontrolórovi BSK a v 69 prípadoch boli úlohy uložené riaditeľovi úradu BSK.

Kontrola bola zameraná predovšetkým na plnenie uznesení uvedených v časti II.

**Výsledok kontroly**

Kontrolná skupina v správe o kontrole plnení 76 úloh uvádza, že:

* 55 úloh bolo splnených,
* 19 úloh sa plní,
* 2 úlohy boli nesplnené (uznesenie č. 3/2012 úloha B, č. 6/2012 úloha B).

Z toho dodržanie termínu plnenia úloh:

* 45 úloh bolo splnených v termíne,
* 9 úloh nebolo splnených v termíne (uznesenie č. 3/2012 úloha B, č. 6/2012 úloha B, č. 22/2012 úloha C1, č. 38/2012 úloha B, č. 64/2012 úloha B, č. 71/2012 úloha B2, č. 103/2012 úloha B, č. 104/2012 úloha B2, č. 124/2012 úloha B1),
* 19 úloh sa priebežne plní v termíne**,**
* k trom úlohám neboli stanovené termíny.

cc) 2 úlohy nesplnené z uznesení:

* uznesenie č. 3/2012 úloha bod B z 27. 1. 2012, termín stanovený na 1. 3. 2012 a doplnený uznesením č. 19/2012 z 30. 3. 2012 na jún 2012 bolo uznesením č. 35/2012 z 25. 5. 2012 v bode A vyhodnotené ako nesplnené. Ďalší termín plnenia úlohy nebol stanovený a uznesenie nebolo zrušené. Uloženie úlohy znelo na zabezpečenie podpisu dodatku č. 1 k RECOM SK-AT partnerskej dohody medzi Lead partnerom a projektovými partnermi v rámci Programu cezhraničnej spolupráce Slovenská republika – Rakúsko 2007 – 2013 štatutárnym zástupcom Bratislavského samosprávneho kraja. Zabezpečenie podpísania dodatku č. 1 bolo opätovne uložené uznesením č. 37 z 25. 5. 2012 a kontrolnou skupinou vyhodnotené ako splnené,
* uznesenie č. 6/2012 (úloha bod B) z 27. 1. 2012. Úloha znela:

„zabezpečiť vyčlenenie finančných prostriedkov v rozpočte Bratislavského samosprávneho kraja na predfinancovanie aktivít projektu Revitalizácia cyklotrasy EUROVELO 13 v úseku Devín – Vysoká pri Morave v rokoch 2011 – 2012 vo výške 800 000,- EUR spolufinancovaného z Európskeho fondu regionálneho rozvoja s povinným spolufinancovaním vo výške minimálne 5 %, t. j. 40 000 EUR“. Termín bol stanovený na 1. 7. 2012. Na základe veľkého počtu vlastníkov dotknutých pozemkov nebolo možné preukázať vlastnícky vzťah k predmetným pozemkov a vlastnícky vzťah k samotnému telesu existujúcej cyklotrasy, čo je podmienkou predloženia projektovej žiadosti, a tým nebolo možné predložiť projekt do dátumu ukončenia výzvy na predkladanie žiadostí o nenávratný finančný príspevok OPBK.

BSK sa bude snažiť získať finančné zdroje na rekonštrukciu predmetnej cyklotrasy aj v programovom období 2014 - 2020.

ee) 9 úloh nebolo splnených v termíne:

* uznesenie č. 3/2012 úloha bod B, jej znenie a vyhodnotenie je pod písmenom cc),
* uznesenie č. 6/2012 úloha bod B, jej znenie a vyhodnotenie je pod písmenom cc),
* uznesenie č. 22/2012 úloha bod C1 znie: „...zabezpečiť menovanie schválených členov cezhraničnej slovensko-rakúskej komisie pre prípravu projektu cestného mosta Záhorská Ves – Angern.“ Úloha v stanovenom termíne december 2012 nebola splnená. Po podpise Vyhlásenia o zámere realizácie cestného mosta ponad riekou Morava medzi obcami Angern an der March a obcou Záhorská Ves budú určení zástupcovia spoločnej cezhraničnej komisie aj za Dolné Rakúsko, následne prebehne prvé pracovné stretnutie cezhraničnej komisie (zatiaľ prebiehajú stretnutia na projektovej úrovni). Úloha sa plní,
* uznesenie č. 38/2012 úloha bod B znie: „...zabezpečiť podpis dohody o partnerstve štatutárnym zástupcom Bratislavského samosprávneho kraja“.Úloha v stanovenom termíne do 1. 7. 2012 nebola splnená. Ú BSK zabezpečil podpis dohody o partnerstve, ktorú podpísal štatutárny orgán BSK 4. 7. 2012,
* uznesenie č. 64/2012 úloha bod B znie: „...zabezpečiť podpis memoranda o spolupráci pri plnení úloh súvisiacich s riešením technického stavu cesty III/50310 štatutárnym zástupcom Bratislavského samosprávneho kraja“. Úloha v stanovenom termíne do 6. júla 2012 nebola splnená. Ú BSK zabezpečil podpis memoranda o spolupráci pri plnení úloh súvisiacich s riešením technického stavu cesty III/50310 pri príležitosti obecných slávností 11. 8. 2012 v Rohožníku,
* uznesenie č. 71/2012 úloha bod B2 znie: „zabezpečiť podpis Zmluvy o poskytnutí nenávratného finančného príspevku z EFRR štatutárnym zástupcom Bratislavského samosprávneho kraja“. Stanovený termín 1. 10. 2012 nebol dodržaný. Ú BSK zabezpečil podpis Zmluvy o poskytnutí nenávratného finančného príspevku z EFRR v rámci projektu „Viacročný rámec pre technickú pomoc pre región Bratislava“, ktorá bola podpísaná štatutárnym orgánom BSK 4. 10. 2012,
* uznesenie č. 103/2012 úloha bod B znie: „...zabezpečiť podpis dohody o partnerstve štatutárnym zástupcom Bratislavského samosprávneho kraja“. Stanovený termín 31. 12. 2012 nebol dodržaný. Ú BSK zabezpečil podpísanie partnerskej dohody k projektu „TransDanube“, ktorú podpísal štatutárnz orgán BSK 22. 1. 2013,
* uznesenie č. 104/2012 úloha bod B2 znie: „...zabezpečiť podpis Doplnku k dohode medzi vedúcim partnerom a partnermi projektu pre projekt   
  v rámci programu cezhraničnej spolupráce Slovensko – Rakúsko (Dohoda o partnerstve) štatutárnym zástupcom Bratislavského samosprávneho kraja“. Stanovený termín 31. 12. 2012 nebol dodržaný. Ú BSK zabezpečil podpis doplnku k dohode medzi vedúcim partnerom a partnermi projektu pre projekt v rámci programu cezhraničnej spolupráce Slovensko – Rakúsko (Dohoda o partnerstve) štatutárnym orgánom BSK 22. 1. 2013,
* uznesenie č. 124/2012 úloha bod B1 znie: „zabezpečiť podpis zmluvy o spolupráci pri plnení úloh súvisiacich s riešením technického stavu cesty III/50310 štatutárnym zástupcom Bratislavského samosprávneho kraja“. Stanovený termín 31. 12. 2012 nebol dodržaný.

gg) k trom úlohám neboli stanovené termíny:

(článok 13 ods. 2 platného „Rokovacieho poriadku Zastupiteľstva Bratislavského samosprávneho kraja“ z 11. 10. 2010)

* uznesenie č. 16/2012 z 27. 1. 2012 odporučilo v bode B podpredsedovi BSK prerokovať výsledky Generelu dopravy BSK, v 30 % rozpracovanosti s verejnosťou a občianskymi združeniami, ktoré prejavia záujem. Termín v ukladacej časti nebol stanovený. Výsledky Generelu dopravy boli v gescii podpredsedu BSK prerokované s ochranárskymi združeniami a verejnosťou 31. 1. 2012 na Úrade BSK,
* uznesenie č. 33/2012 z 30. 3. 2012 úloha B.2 znie: „zabezpečiť administratívne náležitosti spojené s prípravou a realizáciou zmluvy o propagácii projektu Stratené mesto medzi Bratislavským samosprávnym krajom a Izraelskou obchodnou komorou“. K úlohe nebol stanovený termín plnenia. Úloha vyplývajúca z uznesenia je splnená podpisom zmluvy dňa 11. 5. 2012,
* uznesenie č. 90/2012 z 21. 9. 2012 uložilo pokutu v bode C poslancovi Zastupiteľstva Bratislavského samosprávneho kraja MUDr. Jánovi Zvonárovi, CSc. podľa čl. 9 ods. 10 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v sume zodpovedajúcej mesačnému platu verejného funkcionára. Termín nebol stanovený. Na základe príslušného rozhodnutia vydaného v zmysle príslušných ustanovení ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov poslanec Z BSK, doc. MUDr. Ján Zvonár, CSc. uhradil uloženú pokutu vo výške 389,54 € tak, ako vyplývala z predmetného rozhodnutia, a to 18. 10. 2012 bezhotovostne na účet BSK.

Tabuľkový prehľad plnenia uznesení Z BSK z časti II. za rok 2012 je uvedený v prílohe.

**Záver**

Vzhľadom na to, že pri výkone kontroly plnenia uznesení boli zistené uvedené nedostatky, zamestnanci útvaru hlavného kontrolóra BSK poverení na výkon kontroly vypracovali správu z kontroly plnenia uznesení, ktorú 4. 3. 2013 prerokovali s riaditeľom úradu BSK. Riaditeľ úradu vydal 11. 3. 2013 príkaz č. 3/2013 na odstránenie nedostatkov a príčin ich vzniku zistených kontrolou. Príkazom je uložená konkrétna úloha pre zamestnancov zodpovedných za vypracovanie materiálov prekladaných na rokovanie Z BSK, ako aj úloha kontroly tohto opatrenia.