**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 19. apríla 2013

**Memorandum**

**o spolupráci pri obnove a využívaní národnej kultúrnej pamiatky synagógy v Senci medzi BSK a mestom Senec**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predkladateľ: Materiál obsahuje:**

PhDr. Gabriella Németh 1. Návrh uznesenia

podpredsedníčka BSK 2. Dôvodovú správu

**Zodpovedná:**

Ing. Alžbeta Melicharová

riaditeľka

odboru cestovného ruchu a kultúry

**Spracovateľ:**

Mgr. Rastislav Šenkirik

vedúci oddelenia kultúry

Bratislava

apríl 2013

N á v r h u z n e s e n i a

**UZNESENIE č. ............./2013**

**zo dňa 19. apríla 2013**

**Zastupiteľstvo Bratislavského samosprávneho kraja po prerokovaní materiálu**

**s ú h l a s í s  p o d p i s o m**

Memoranda o spolupráci pri obnove a využívaní národnej kultúrnej pamiatky synagógy v Senci medzi Bratislavským samosprávnym krajom a mestom Senec.

**D ô v o d o v á s p r á v a**

Zastupiteľstvo Bratislavského samosprávneho kraja na svojom zasadnutí 26.10.2012 uznesením č. 98/2012 schválilo **odkúpenie národnej kultúrnej pamiatky synagógy v Senci** (ďalej len synagógy) **do vlastníctva Bratislavského samosprávneho kraja za účelom zriadenia regionálnej galérie v regióne Podunajsko**. Zastupiteľstvo BSK už predtým prijalo k zámeru kúpiť synagógu v Senci dve súhlasné stanoviská, ktoré uznesenie č. 98/2012 zmenilo, respektíve doplnilo nasledovne:

V časti A.1. schválilo **zmenu uznesenia** Z BSK č. 68/2011 zo dňa 9.9.2011 v znení uznesenia č. 98/2011 zo dňa 9.12.2011 zo „za účelom zriadenia regionálnej galérie Podunajsko“ na „ za účelom zriadenia regionálnej galérie Bratislavského samosprávneho kraja a stálej expozície židovskej kultúry, ktorá bude slúžiť aj na kultúrno-spoločenské účely“.

V časti A.2. **doplnilo uznesenie** č. 68/2011 zo dňa 9.9.2011 v časti A. v znení uznesenia č. 8/2011 zo dňa 9.12.2011 o podmienky kúpy, ktoré spočívajú v záväzku BSK:

1. predložiť žiadosť o poskytnutie nenávratného finančného príspevku na rekonštrukciu synagógy;
2. Splniť všetky podmienky a náležitosti k podpisu zmluvy o poskytnutí nenávratného finančného príspevku na rekonštrukciu synagógy;
3. V prípade ich získania zrealizovať rekonštrukciu synagógy  najneskôr do 36 mesiacov od dňa podpisu zmluvy o poskytnutí nenávratného finančného príspevku;
4. Neumožniť pri prevádzke regionálnej galérie v synagóge aktivity, ktoré by sa priečili dobrým mravom;

S tým, že nesplnenie prvých dvoch uvedených kúpnych podmienok bude mať za následok zánik kúpnej zmluvy a prechod vlastníckeho práva k predmetu kúpy späť na Ústredný zväz židovských náboženských obcí v SR.

V časti B.1. **zmenilo termín** uvedený v časti B.1. uznesenia č.68/2011 zo dňa 9.9.2011 v znení uznesenia č. 98/2011 zo dňa 9.12.2011 na zabezpečenie odkúpenia synagógy zo septembra 2012 na 31.12.2012.

V časti B.2. **zmenilo termín** uvedený v časti B.2. uznesenia č.68/2011 zo dňa 9.9.2011 v znení uznesenia č. 98/2011 zo dňa 9.12.2011 na spracovanie projektu na získanie nenávratného finančného príspevku na rekonštrukciu z externých zdrojov zo septembra 2012 na 31.12.2013.

V časti C. **splnomocnilo predsedu BSK** k uzatvoreniu zmluvy o spätnom prevode vlastníckeho práva k synagóge a príslušným pozemkom na Ústredný zväz židovských náboženských obcí za 1 EUR ak:

1. BSK nepredloží žiadosť o poskytnutie nenávratného finančného príspevku na rekonštrukciu synagógy;
2. BSK nesplní všetky podmienky a náležitosti k podpisu zmluvy o poskytnutí nenávratného finančného príspevku na rekonštrukciu synagógy;
3. BSK obdrží rozhodnutie o neschválení žiadosti o poskytnutie nenávratného finančného príspevku na rekonštrukciu synagógy.

Úrad Bratislavského samosprávneho kraja v súlade s termínom, stanoveným v citovanom uznesení Zastupiteľstva BSK č. 98/2012 zo dňa 26.10.2012 zabezpečil odkúpenie synagógy za 1 EUR do vlastníctva BSK. V súčasnosti Úrad BSK spracováva podklady k projektu na uplatnenie žiadosti o poskytnutie nenávratného finančného príspevku na rekonštrukciu synagógy z externých zdrojov.

**Podpornými aktivitami pre úspešné uplatnenie žiadosti o získanie nenávratného finančného príspevku na rekonštrukciu synagógy z externých zdrojov sú aj vhodné partnerstvá pre udržateľnosť projektu (zriadenie a následné prevádzkovanie regionálnej galérie). Takýmto strategickým partnerom je mesto Senec. Po predbežných rokovaniach medzi podpredsedníčkou BSK, PhDr. Gabriellou Németh a viceprimátorkou mesta Senec, Helenou Nemcovou, na ktorých mesto Senec deklarovalo záujem o podpísanie predloženého memoranda, schválila memorandum rada mestského zastupiteľstva (19.3.2013) a zastupiteľstvo mesta Senec uznesením č. 21/2013 (21.3.2013).**

**Memorandum o spolupráci**

**pri obnove a využívaní národnej kultúrnej pamiatky**

**synagógy v Senci**

**Preambula**

Bratislavský samosprávny kraj v rámci budovania inštitucionálnej a odbornej bázy regionálnych kultúrnych zariadení, v záujme podpory a ďalšieho rozvoja kultúry v Bratislavskom kraji, najmä ochrany a sprístupňovania kultúrneho dedičstva, podpory a prezentácie kultúrnej a náboženskej rozmanitosti, umeleckej tvorby a vytvárania podmienok pre osvetové a komunálne aktivity a zároveň ako vlastník národnej kultúrnej pamiatky - synagógy v Senci, pripravuje jej rekonštrukciu a obnovu za účelom zriadenia a prevádzkovania regionálnej galérie a využívania objektu a jeho exteriéru ako kultúrneho centra pre mesto Senec, región Podunajsko, ako aj celý Bratislavský kraj.

Mesto Senec v záujme podpory komunálnych a komunitných kultúrnych, umeleckých a  osvetových aktivít, v záujme rozvoja a prezentácie miestnych, mestských, ako aj kultúrnych tradícií a aktivít okresu Senec a celého Podunajského regiónu, prejavuje záväzný záujem o súčinnosť a spoluprácu pri obnove národnej kultúrnej pamiatky - synagógy v Senci, ako aj pri následnom zriaďovaní a prevádzkovaní regionálnej galérie Bratislavského kraja.

Bratislavský samosprávny kraj a mesto Senec si uvedomujú nevyhnutnosť zladenia uvedených záujmov a zámerov a pre ich naplnenie

**deklarujú**

1. vzájomné rešpektovanie záujmov, práv a kompetencií, ako aj záväzkov a povinností vyplývajúcich z rozhodnutí orgánov Bratislavského samosprávneho kraja a mesta Senec pri praktickom napĺňaní tohto memoranda o spolupráci;
2. rešpektovanie podmienok nadobudnutia národnej kultúrnej pamiatky synagógy v Senci do vlastníctva Bratislavského samosprávneho kraja, osobitne podmienku vytvorenia stálej expozície regionálnych dejín židovskej komunity na poschodí (galérii) synagógy v Senci;
3. spoločný záujem a podporu rekonštrukcii a obnove národnej kultúrnej pamiatky synagógy v Senci a následnému zriadeniu a prevádzkovaniu regionálnej galérie v synagóge a využívaniu objektu a jeho exteriéru ako kultúrneho centra;
4. prísľub adekvátnej súčinnosti v rozsahu svojich záujmov, práv a kompetencií v procese prípravy a realizácie obnovy národnej kultúrnej pamiatky - synagógy v Senci, vrátane dobudovania prevádzkového zázemia (infopavilónu) a  úpravy exteriéru;
5. záväzok adekvátnym spôsobom participovať na dramaturgii využitia regionálnej galérie, ako aj adekvátnym a vopred dohodnutým spôsobom sa podieľať na organizácii, respektíve spoluorganizácii jej aktivít a preukázateľných nákladoch, spojených s realizáciou vlastných podujatí a využívaním objektu a areálu synagógy;
6. podporovať pri prevádzkovaní regionálnej galérie prezentáciu regionálnych a miestnych umeleckých,  kultúrnych a osvetových aktivít, poskytnúť v budove a areáli synagógy v Senci možnosť na prezentáciu rôznych kultúrnych, umeleckých a žánrovo rozmanitých projektov v súlade s dobrými mravmi a s dôrazom na domácu pôvodnú tvorbu a produkciu, osobitne podporovať tvorbu a kultúrne podujatia mladých a pre mladých, vrátane škôl, podporovať kultúrno-umeleckú aktivizáciu a angažovanosť najširšej verejnosti;
7. vytvoriť v rozsahu svojich záujmov, kompetencií a možností pre naplnenie deklarovaných záujmov a cieľov adekvátne podmienky pre ich spustenie, udržateľnosť a potenciálny rozvoj.

V Bratislave:

Za mesto Senec Za Bratislavský samosprávny kraj

........................................ ..........................................

Ing. Karol Kvál, primátor Ing. Pavol Frešo, predseda